**ТЕХНИЧКА СПЕЦИФИКАЦИЈА – ПАРТИЈА 1**

1. **Врста добара**

Предмет јавне набавкеје набавка нафтних деривата за моторна возила, путем корпоративних картица изабраног понуђача, за потребе Наручиоца и то за следећи тип горива:

|  |  |  |
| --- | --- | --- |
| **Ред. број** | Врста горива | **Јединица мере** |
| 1. | Безоловни бензин EVRO BMB 98 или одговарајући | литар |

Количина нафтних деривата коју Наручилац потражује за Партију 1 једнака је процењеној вредности за Партију 1 ове јавне набавке, колико ће износити и вредност уговора.

Наручилац задржава право да не изврши наруџбину целокупне количине горива, у целокупној процењеној вредности Партије 1.

**2. Гаранција квалитета**

Испоручена добра морају у погледу квалитета испуњавати стандарде SRPS, а у складу са Правилником о техничким и другим захтевима за течна горива нафтног порекла („Службени гласник РС “, бр. 150/2020, 127/2021, 129/2022 и 104/2023 – др.правилник) и Правилником о техничким и другим захтевима за течна горива нафтног порекла („Службени гласник РС “, бр. 104/2023 и 21/2024).

**3. Начин спровођења контроле квалитета**

Контрола испоручених добара се врши од стране Наручиоца.

**4. Рок и место испоруке добара**

Набавка потребних количина добара вршиће се сукцесивно, путем картица за гориво које издаје изабрани понуђач, а према потребама Наручиоца. Плаћање добара која су предмет ове јавне набавке вршиће се авансно, на основу испостављеног предрачуна издатог од стране изабраног понуђача. Изабрани понуђач ће на крају месеца доставити Наручиоцу коначан рачун за испоручена добра, заједно са спецификацијама о трансакцијама путем картице за гориво.

Наручилац се обавезује да изабраном понуђачу, након закључења уговора, достави потписан и оверен списак својих моторних возила са регистарским бројевима – називом корисника и врстом моторних горива, који представља саставни део уговора о набавци нафтних деривата путем картица.

Ценe горива за моторна возила ће са у току реализације уговора усклађивати са интерним актима изабраног понуђача у складу са законом и подзаконским актима који регулишу ову област.

Цене горива за моторна возила су цене важеће на дан преузимања робе на станицама за снабдевање горива изабраног понуђача, а коју плаћају и други корисници услуга изабраног понуђача на тржишту.

Картице се издају Наручиоцу након потписивања уговора о јавној набавци сагласно Захтеву за издавање и уз Образац понуде и спецификацију возила за издавање картице, који чине саставни део уговора о набавци нафтних деривата.

Наручилац се обавезује да картице чува са дужном пажњом како не би дошло до злоупотребе или губитка. Наручилац се обавезује да у случају губитка, крађе или уништења картице, о томе без одлагања обавести изабраног понуђача у писаној форми, а у случају хитности и телефоном.

Изабрани понуђач се обавезује да без одлагања по пријему обавештења о губитку, крађи или уништењу картице, исту учини неважећом.

У случају раскида уговора, Наручилац је дужан да картице врати изабраном понуђачу.

Уколико се Наручилац не придржава одредаба уговора, изабрани понуђач задржава право блокирања и одузимања свих издатих картица.

Трошкове издавања картица за гориво сноси изабрани понуђач и исто се врши по писаном захтеву Наручиоца (укључујући и поновно издавање у случају истека периода важења, оштећења, губитка и сл.).

Место испоруке добара која су предмет ове јавне набавке је на бензинским станицама понуђача, сукцесивно. На свакој понуђеној бензинској станици понуђач мора да обезбеди врсте горива које Наручилац захтева.

Списак станица за снабдевање горива понуђача на којима Наручилац може да преузима моторна горива у своја возила коришћењем картице, биће саставни део уговора који ће изабрани понуђач закључити са Наручиоцем.

**5. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси изабрани понуђач.